Downloaded from YTS.MX
Official YIFY movies site: YTS.MX
NIZOZEMSKA
Haren je vrlo tiho, zeleno i mirno mjesto.
U Harenu nema turista.
A to i volimo.
Inače se tu ništa ne događa.
Osim tog jednog dana.
Haren!
21. RUJNA 2012. G.
Bio je to petak navečer.
Bili smo nabrijani za zabavu.
Idemo na najveću rođendansku zabavu u povijesti Nizozemske.
Najčudnije je bilo što se događalo u tom gradiću.
Bilo je to prvi put da sam čuo za Haren.
Pozivnica s Facebooka za 16. rođendan postala je viralna.
Djevojka je objavila pozivnicu,
ali nije označila da je događaj privatan.
Samo sam htjela proslaviti 16. rođendan,
ali malo se otelo kontroli.
POZVANI
Prijatelji su govorili da bi to mogao biti novi Projekt X.
Film Projekt X dodao je ulje na vatru.
POZVANI
Čekaj malo, 17 000 ljudi pozvano je u moju kuću?
Hoće li se pojaviti?
Situacija je bila strašna.
Ako ovaj Projekt X eskalira, imat ćemo katastrofu.
Da budemo jasni, ovdje nema zabave.
Odjebi. Doživjet ćemo taj film u stvarnom životu.
Idemo.
Gdje je zabava? Zabava je ovdje!
Svi su skakali, pili pivo, zabavljali se.
No energija se odjednom promijenila.
Ljudi su poludjeli.
Otelo se kontroli.
Bože, sve će uništiti.
Bojala sam se da će doći do kuće i uništiti sve što mogu.
Spaliti je, kao i u filmu.
KATASTROFA: PRAVI PROJEKT X
Nakon svega što se dogodio sa zabavom, otišla sam iz Nizozemske.
NIZOZEMSKA 2024. GODINA
Više ne dolazim doma često.
Mislim da Nizozemci nisu zaboravili što se dogodilo.
Ljudi vide Nizozemsku kao partijanersku zemlju.
Ovdje je mnogo toga dopušteno, ne?
Trava, prostitutke.
Ali u stvarnosti u Nizozemskoj vlada kontrola.
Nizozemcima se ne sviđa kad ljudi krše nepisana pravila.
Ali nikad nisam bila osoba koja će se prilagođavati.
Kad bih razgovarala s tatom, podsjetio bi me
da bih mogla nastradati ako ne poštujem pravila.
Kad sam napunila 16, rekla sam roditeljima
da bih htjela rođendansku zabavu kod kuće.
Šesnaesti je važan rođendan za nas u Nizozemskoj,
posebice jer si tad mogao piti sa 16 godina.
Tada su svi koristili Facebook za sve.
Popularnost je povezivana s brojem prijatelja,
s brojem lajkova.
Ljudi su htjeli pokazati da su zabavni, da rade kul stvari.
Kreirala sam događaj „Merthein 16. rođendan.”
Pozvala sam točno 78 ljudi.
Pitali su me želim li da bude javno ili privatno.
Kliknula sam na „javno”.
JAVNO
Merthe smo upoznale 2012. godine kad se pridružila našem odbojkaškom timu.
Bila je nova cura. Nikoga nije poznavala.
Išle smo u različite škole. Živjele smo u centru Groningena.
STANOVNIŠTVO: 193 127
Ona je bila iz manjeg grada pokraj Groningena, iz Harena.
STANOVNIŠTVO: 18 460
Ljudi koji žive u Groningenu za ljude iz Harena kažu:
„Oni su iz Harena. Vjerojatno su otmjeni.”
Da.
- Možda nisu, ali svi su to mislili. - Da.
No njezina osobnost bila je drukčija od onoga što smo očekivali.
Zbijala je šale na svoj račun.
Bilo je lako razgovarati s njom. Uklopila se.
DOLAZE
Kad nas je pozvala, htjele smo ići na njezinu zabavu.
Bilo je zabavno s njom.
Svi smo voljeli gledati holivudske filmove.
Opasne djevojke, Cura na lošem glasu, Mamurluk.
Život u tim filmovima bio je drukčiji
od onog našeg u Nizozemskoj.
I djeca moje dobi htjela su doživjeti nešto slično.
DOLAZE
14 DANA DO ZABAVE
Kad sam sutradan došla u školu...
8.30 UJUTRO
...gledala sam na mobitel.
Stari iPhone.
Malen je.
Kako smo tipkali s ekranom ove veličine?
Tad si prvi put mogao koristiti društvene mreže na mobitelu.
Događaji su ti bili na dohvat ruke i uvijek si znao što se događa.
DOLAZE
Negdje oko ručka...
12 H
...broj ljudi polako je rastao,
ali ništa neobično.
Odmarao sam se između predavanja.
Odjednom mi je zazvonio mobitel i bila je to pozivnica za zabavu.
Išao sam u školu s Merthe, ali nismo bili prijatelji.
Živjela je u lijepoj kući. Oni su elita.
Svi u našoj školi znaju gdje žive.
Izgleda kao kuća iz filma Sam u kući.
Izgledala je kao dobra kuća za zabavu.
A onda sam vidio da je to javna zabava.
Bio sam buntovnik pa sam pomislio:
„Zar ne bi bilo smiješno da pozovem još ljudi?”
Ali nisam mogao pozvati sve svoje prijatelje odjednom.
Morao sam kliknuti na svaku osobu koja mi je bila na popisu kontakata
da ih osobno pozovem.
Dugo mi je trebalo.
Poslao sam 500 pozivnica.
Svi su bili uzbuđeni oko pozivanja još prijatelja.
13 H
Nakon pauze prijateljica mi je rekla:
„Laurens će ti doći na zabavu i pozvati mnogo ljudi.”
Tad sam počela provjeravati mobitel.
Sad je 3000 ljudi pozvano na moju zabavu.
POZVANI
Koji se vrag događa?
Ljudi su bili oduševljeni i objavljivali stvari na zidu događaja.
SRAAANJE!
Prijatelji su govorili da bi to mogao biti novi Projekt X.
IZ FILMA PROJEKT X
Mama, tata, Thomas je.
Htio sam biti kul na jednu noć.
Film Projekt X izašao je ranije 2012. godine.
Večeras ćemo promijeniti igru.
- Svaki tinejdžer želi ići na takvu zabavu. - Sjećam se da su ljudi skakali s krovova.
Najgora noćna mora roditelja.
- Halo? - Thomase?
- Tata. - Htjeli smo nazvati još jednom.
Da vidimo jesi spreman za večeras.
Ovo je izmaklo kontroli.
Najbolji film o zabavi.
Ljudi su se nabrijavali
objavljivanjem fotki gnoma s ecstasyjem.
Odjednom sam počeo dobivati poruke: „Jako dobra ideja.”
I onda se zakotrljalo.
13.30
Da, bilo je uzbudljivo i bilo je fora.
Otišla sam na Twitter i napisala nešto tipa:
„Dolazi samo 3500 ljudi.”
Mislila sam da je to samo šala, da će se smiriti.
POZVANI
Ali nije stajalo.
Broj poziva je rastao.
Udvostručio se, utrostručio.
Bilo je ludo.
14 H
Nije bilo predavanja.
14.30
Ljudi su samo visili
i upijali tu ludost koja se događala.
I učiteljica je bila zainteresirana.
POZVANI
Sad mi se počelo činiti da ovo neće stati samo od sebe.
Pogledala sam mobitel i potražila opciju za brisanje događaja,
ali tad to nisi mogao s mobitela.
Mogao si samo na stolnoj verziji.
15 H
Ali još nisam mogla kući pa nisam mogla ništa u tom trenutku.
Kad je predavanje napokon završilo, brzo sam uzela bicikl i otišla kući.
Nisam to mogla sakriti, morala sam upozoriti ljude.
17.30
No mislim da moji roditelji nisu razumjeli društvene mreže.
Kad god bih objavila nešto na Facebooku, pitali bi me jesam li im poslala e-mail.
Pokazala sam tati događaj.
Njegova reakcija je bila...
„Što se dogodilo?”
POZVANI
„Što, 17 000 ljudi pozvano je u moju kuću?
Hoće li se pojaviti?”
Ali brzo je shvatio da je cijela obitelj u nevolji.
Mama je počela zvati policiju
da vidi može li naći nekoga tko bi nam mogao pomoći.
Ali nisam sigurna
da je policija razumjela što je događaj na Facebooku.
Odlučili smo da je najbolje da izbrišem događaj.
OTKAŽI DOGAĐAJ
Bilo je pomiješanih osjećaja, ne?
„U redu, dobro je što je gotovo.”
Ali istovremeno, to je bio antiklimaks ili tako nešto.
Nemam nikakve veze s Merthe.
Samo sam vidio njezinu rođendansku zabavu na Facebooku.
I to je bio prvi događaj koji je ovako eksplodirao.
Imao sam 18 godina.
Samo sam htio iskusiti tu epsku zabavu, kao u filmu Projekt X.
Otišao sam po piće, osvježio Facebook i vidio da je nestao.
„404, stranica nije pronađena.”
Bio sam malo razočaran. Ovdje se ništa ne događa.
Bilo mi je zabavno. Svima je bilo zabavno.
A za mene, bilo je prerano da završi.
Tad sam napravio kopiju Mertheinog događaja.
Nazvao sam ga Projekt X Haren.
21. RUJNA 2012. G.
Rođendansko iznenađenje za nju.
19 H
Te sam večeri otišla u kino s jednom od najboljih prijateljica.
Stajale smo u redu za kokice i čuli ljude ispred nas.
„Bože, jesi li vidio taj događaj?”
„Projekt X. Da, idem.”
A mi se pitamo: „Koji kurac? Što se događa?”
Mobitel mi je prepun poruka.
Napravljen je novi događaj
u kojem je mnogo referenci iz filma Projekt X.
I ljude se poziva u moju kuću.
Koji vrag?
Što? Tko je to učinio?
Postalo je ludo i viralno.
Mem za memom.
DOLAZIMO U GANGNAM STILU
PRIPREMITE SE PROJEKT X DOLAZI
Memovi su mi najdraži. Obožavam ih.
Uživao sam.
Bilo je i drugih memova. „Gdje je zabava? Zabava je ovdje.”
I onda su mene fotošopirali.
Bilo je nadrealno. Ne možeš vjerovati da se to događa tebi.
Što ću učiniti?
10 DANA DO ZABAVE
Bio sam prvi noćni gradonačelnik Groningena.
NOĆNI GRADONAČELNIK
I bio sam odgovoran za noćni život u gradu.
Organiziranje festivala.
Bavio sam se barovima, problemima.
Nizozemska izgleda vrlo liberalno,
ali postoji i mnogo strukture i mnogo pravila u pozadini.
Imamo gradsko vijeće, ali nakon 17 h oni odlaze doma.
I onda ja nastupam.
Bio sam na Facebooku i vidio sam taj događaj.
Bilo je malo čudno jer je bio u Harenu.
To je malen, dosadan grad. Ondje se ništa ne događa.
Ondje žive samo neki bogataši.
Ali onda sam počeo primati pozive stanovnika.
Imali su loš osjećaj da nešto nije kako treba.
Moglo bi poći po zlu.
STANOVNIK HARENA
Ali sam nisam mogao ništa učiniti.
Mislio sam da bi lokalne vlasti trebale djelovati.
Radila sam na računalu.
I stigla mi je poruka na mobitel.
HARENSKA VIJEĆNICA
Netko mi je poslao foršpan za film Projekt X.
Neke su ulice gorjele.
Tad sam pomislila: „Bože, sve će uništiti.”
Ako će se ovo dogoditi u malom selu poput Harena,
imat ćemo katastrofu.
Jako volim Haren.
Zapravo, bila sam članica gradskog vijeća u opoziciji.
GRADONAČELNIK HARENA
Htjela sam upozoriti gradonačelnika.
Ali nije ga bilo pa ga nisam mogla dobiti.
Pokušao sam kontaktirati s gradonačelnikom.
Htio sam pomoći. Htio sam riješiti taj problem.
To je moj posao.
Ali nije se javljao.
Svaki dan zvao sam gradsko vijeće Harena.
Inače su imali posla s rasvjetnim stupovima, križanjima.
Nisu to shvaćali ozbiljno.
Moramo pronaći način da zaustavimo ovo.
Moramo naći način da zaštitimo ljude u Harenu.
SEDAM DANA DO ZABAVE
Moji su roditelji bili zabrinuti.
„Hoće li se ljudi zaista pojaviti?
Nećemo imati kuću za tjedan dana?”
Onda smo počeli razmišljati:
„Što možemo učiniti da izbrišemo taj događaj?”
Administrator događaja bio je Jorik Clarck.
Bilo je natezanja. Međusobno smo se podbadali.
ZABAVA NIJE ZA LJUDE KOJI SU SI UMISLILI DA SU POZVANI
VIDI SE DA IMAŠ 16 GODINA
Mislim da joj se sviđala pozornost.
Da, učinio sam je poznatom na Facebooku.
POZVANI
Jorik nije razumio
da je to zaista utjecalo na moj život i na našu obitelj.
Mislim da nije to shvatio.
Pokušala sam ga uvjeriti da izbriše događaj.
Moja prijateljica bila je
povezana s njim na Facebooku i dala mi je njegov broj.
NEPOZNATI BROJ
Inače ne odgovaram na nepoznate brojeve, ali mislio sam: „Ko ga jebe.”
Javio sam se i samo sam čuo:
„Hej, je li to Jorik?”
Pitao sam s kim razgovaram.
„Ovdje Merthein tata.”
Pomislio sam si: „Sranje.”
Bio je malo ljut na mene.
Objasnio mi je da im se ljudi penju preko ograde
i fotografiraju ih u dnevnoj sobi.
I tad mi je konačno sinulo.
Ako im zaista uništavam život, to nije nešto što želim.
Tada sam poslao poruku da je zabava otkazana.
SVEMU MORA DOĆI KRAJ
I ljudima se to nije svidjelo.
ZABAVA JE GOTOVA...
IZBRIŠI DOGAĐAJ
Kad je napokon to obrisao, to je bilo veliko olakšanje.
Gotovo je.
Nekoliko sati poslije
pojavio se još jedan događaj.
To je bilo ludo.
To me šokiralo.
Bila je točna kopija moje stranice.
Brojevi su brzo rasli.
Već je bilo pozvano 30 000 ljudi.
Bilo je to čudno ime.
Der Führer očito ima vrlo negativnu konotaciju
na njemačkom jeziku.
Pokušala sam urazumiti administratore
i rekla im da je ovo ozbiljna stvar.
Molili smo ih i tražili da obrišu događaj
jer je to imalo velik utjecaj na naše živote
i da to nije samo šala.
I jedini odgovor koji sam dobila bio je:
„Jedi govna.”
ČETIRI DANA DO ZABAVE
Glasine o ovoj zabavi počele su rasti.
Trebala je biti pozornica i umjetnici.
Heineken je trebao biti sponzor. Kao da je to nekakav festival.
Ludo.
Slušao sam radio u autu
i odjednom su razgovarali o Projektu X.
- Merthe ovdje. - Ovdje Timor i Coen s 3FM-a.
- Bok. - Bok.
Bliži se zabava?
Nažalost, svi su imali moj broj.
Prvo su me zvali iz De Coen en Sander Showa.
Nisam znala što da radim. Samo sam govorila.
Zabava je definitivno otkazana.
Mogla si dobiti 6000 darova.
To bi bilo sjajno, ali ne bih pokrila trošak nove kuće.
Jesam li uživo na radiju?
- Da! - Da! 3FM! Merthe!
A onda je to postala nacionalna vijest.
Grad Haren priprema se za dolazak
tisuća neželjenih partijanera.
Čak 50 000 pozivnica poslano je putem interneta.
Jedan, dva, tri. Hajde!
21. RUJNA PROJEKT X HAREN
Kad je u vijestima izašla luda snimka plakata koji pada sa zgrade,
počeli smo shvaćati da će se ovo zbilja dogoditi.
Već su kružile glasine
da se ljudi ukrcavaju u autobuse u mnogim gradovima.
PROJEKT X HAREN
Stanari na Stationswegu u Harenu su zabrinuti.
Sad su dolazile tisuće i tisuće ljudi.
Još je veće no što sam mislila na početku.
POZVANI
Imao sam vrlo loš osjećaj.
Jednostavno nismo spremni ugostiti sve te ljude.
Tad su nam zavjese bile spuštene 24 sata dnevno.
Ljudi su stalno fotografirali kuću.
Nisam mogla ići na odbojku. Nisam mogla ići u školu.
Ljudi su izrađivali maske mojeg lica.
Kao u filmu Pročišćenje, gdje si zarobljen u svojoj kući,
a ljudi zvone na vrata i pokušavaju ući.
IZ FILMA PROČIŠĆENJE
Naša ovogodišnja meta u vašem je domu.
Ljudi se više nisu samo zafrkavali.
Postali su i pomalo zastrašujući.
JEDAN DAN DO ZABAVE
Dan prije zabave postajao sam sve više nervozan.
Ovo nije mjesto gdje želite ugostiti nekoliko tisuća ljudi.
Bit će vrlo opasno.
Ako vijeće to ne shvati ozbiljno, morao sam smisliti plan.
Jedino rješenje bila je organizacija alternativne zabave
izvan Harena.
Rekao sam gradskom vijeću da ne želim zaraditi na ovome.
Rekli su da bi to mogla biti dobra ideja.
„Možeš li to riješiti?”
Obično trebaju mjeseci da se organizira velika zabava.
A imali smo samo 24 sata da organiziramo ovo.
Poslao sam plan.
Ali gradonačelnik Bats morao je odobriti.
I zbilja sam se molio da će ispravno odlučiti.
Dan prije zabave
pozvana sam na sastanak s gradonačelnikom.
Zaista sam se nadala da će gradonačelnik reći:
„U redu, donio sam odluku
i zatvorit ću sve ceste za Haren kako nitko ne bi mogao ući.”
No gradonačelnik nije to htio.
Imam jasnu poruku. Zabava je otkazana.
Da svima bude jasno, ovdje nema zabave.
Malo sam se naljutila kad sam to čula.
Zašto ne shvaćaš mladež ozbiljno?
Nitko nije mislio:
„Ako on kaže da nema zabave, vjerujem mu.”
Bilo je prekasno. Bila je to pogrešna poruka.
Nazvali su me iz gradskog vijeća
i gradonačelnik je odlučio da ne organiziram alternativnu zabavu,
već da samo surađujem s policijom.
Bili su jako glupi i naivni.
Nije bilo glazbe, pozornice, nije bilo ničega.
I ako im to ne pružiš,
djeca će naći načina da se zabave.
Stuk znači slomljen.
Želimo slomiti televizijske kanale jer oni imaju pravila. Mi mrzimo pravila.
Volimo Jackass stvari. Ludi izazovi svaki jebeni tjedan.
Svi su nam slali poruke: „Idete li na Projekt X Haren?”
„Zabava će biti brutalna.
Svi će pričati o tome. Morate doći.”
Imali smo san.
Želimo imati najveći YouTube kanal na svijetu.
Ovo je bio naš potez.
Snimimo ovo sranje i zabavimo se.
Želiš u Haren? Zabava? Projekt X!
Idemo.
21. RUJNA 2012. G.
DAN ZABAVE
Bilo je to na jutro zabave.
Gradsko vijeće Harena tražilo me da nadzirem društvene mreže.
KOMUNIKACIJSKI SAVJETNIK U GRONINGENU
Tražili su me da objavim poruku da neće biti zabave.
ZABAVA U HARENU
Šef mi je rekao da učinim što god treba.
NEMA ZABAVE ULICA JE ZATVORENA
„Samo govori javnosti da ne dolaze u Haren. Nema zabave.”
Ali bili smo mali grad s četiri pratitelja.
Počeli smo komunicirati, ali bilo je nemoguće.
MNOGO LJUDI DOLAZI
Bila je to situacija Davida i Golijata.
POZVANI
Kad sam provjerila Facebook na dan događaja,
bilo je pozvano oko 350 000 ljudi.
Zid događaja bio je prepun.
IDE LI NETKO IZ LEEUWARDENA?
PROLAZITE LI POKRAJ GOUDE?
Ljudi su se spremali doći.
POKUPITE DEČKE I KRENITE!
KREĆEMO!
Moja najmlađa kći radila je u supermarketu.
Rekla mi je da mnogo čudnih ljudi kupuje mnogo alkohola.
Svi su se pokušali dočepati alkohola.
Imali smo 16 g. i u Nizozemskoj možeš piti. Nismo trebali lažnu osobnu.
IZ FILMA SUPERBAD
Zašto si odlučio doći vlakom u Haren?
Čisto iz znatiželje.
Bit će iskustvo vidjeti ovako nešto.
13 H
Već oko ručka ljudi su se okupljali ispred kuće
u velikom broju i planirali su ostati.
Novinari su često zvonili na vrata.
Kod Merthe je još mirno. Pozvonit ćemo joj.
Dobar dan.
Bez kamera.
Njezinom je ocu već dosta.
Uživo sam pokrivao Projekt X Haren.
NOVINAR
Kad sam došao do Mertheine ulice, bili su skinuli ulične znakove.
Bilo je smiješno
jer ljudi imaju navigaciju na mobitelima pa nije teško doći onamo.
Kad sam pogledala van,
bilo je toliko ljudi ispred kuće da sam se počela osjećati nesigurno.
Tad sam rekla da želim otići.
Bilo je previše ljudi koji su stajali ispred kuće.
Policija je odlučila da će zaustaviti ovo.
I zatvorili su oba kraja ulice.
Laknulo mi je što smo otišli.
Kad smo stigli u kuću moje tete, mislim da nismo mnogo govorili.
Samo smo sjedili i promatrali kako se sve odvija.
Još dva sata i počinje zabava u Harenu
za 16-godišnju Merthe.
Sa mnom je policijski glasnogovornik Paul Heidanus
i stoji ovdje s opreznim osmijehom.
G. Heidanuse, čujem da imate 300 policajaca u pripravnosti?
Neću ništa reći o mjerama koje smo poduzeli.
Ali neka bude jasno da znamo što radimo.
17 H
Sve je bilo pod kontrolom. Smjena mi je završila pa sam otišao.
Vozio sam bicikl i stao sam.
Vidio sam beskrajnu kolonu dolazećih automobila
i ljudi koji hodaju prema Harenu.
Bilo nas je premalo.
Nazvao sam ljude iz gradske vijećnice i rekao:
„Poruka koju smo poslali nije upalila.”
Svaki put kad je vlak stigao,
vidio sam hrpu ljudi kako prolazi pored nas.
Nisam poznao Merthe, ali i ja volim tulumariti.
Hodali smo do Harena s velikom grupom.
Vibra je bila super.
Kad sam stigao na zabavu, vidio sam ljude kako se zabavljaju.
19 H
Čuli smo viku i vrištanje.
Zatvorili smo vrata i prozore.
Ne možeš učiniti mnogo više od toga.
Jako zastrašujuće.
Što je bilo više ljudi, postajalo je luđe.
Kaos.
Ovo je potpuno ludo.
Ne znam nikoga tko ima ovoliko prijatelja.
Projekt X Haren može početi, tu smo!
Svi su skakali, pili pivo, zabavljali se.
Svi su mislili: „Neka ovo bude najbolja noć u životu.”
Svi su vrištali kao lude životinje.
Gdje je zabava? Zabava je ovdje!
Svidjelo mi se.
I dan-danas, u sebi, pjevam onu pjesmu.
Gdje je zabava?
Jer to sam slušao cijelu noć.
Mnogo tih mladih ljudi
zaista su očekivali neku zabavu.
A naišli su samo na barijere, policajce
i mnoštvo koje je postajalo sve veće.
Svaki put kad sam išao uživo, dogodile su se čudne, glupe stvari.
Arnoude?
Hej, ljudi, što radite ovdje?
Dobra vibra, pizdo!
„Koliko ćemo nastaviti s ovime?”
Facebook zabava privlači čudne ljude iz cijele zemlje.
Upravo sam zaliven viskijem.
- Mislim da je vrijeme da krenemo. - U redu, Arnoude Bodde. Hvala.
20 H
Išla sam prošetati psa do centra da vidim što se događa.
Iza mene je bila grupa ljudi.
Skandirali su, bučili.
A onda, odjednom, osjetila sam udarac u glavu.
I čula sam razbijanje stakla.
Bacili su mi bocu u glavu.
Pas se počeo tresti.
Tada sam osjetila da se atmosfera okrenula.
Osjećalo se u zraku.
Mogao si vidjeti da će svakog trenutka eskalirati.
Sad smo u Merthinoj ulici i tu je ludnica.
Izgleda kao da smo ušli na nogometni stadion.
Tisuće i tisuće mladih ljudi.
A imamo samo deset policajaca.
Vidjela sam mnogo ljudi.
Sve više i više.
Mislio sam: „Nema šanse da ima 300 policajaca u selu.”
Očito nije postojao plan.
To nije bila interventna policija, već obični policajci...
koji su se uplašeno pogledavali.
Policija je bila brojčano nadjačana za tisuće ljudi.
Nisam bila sigurna da će moći još dugo izdržati.
Bojala sam se da će doći do kuće...
i spaliti je kao u filmu.
Gledali su film Projekt X.
Žele zabavu unutar kuće.
Žele bazen, ali ga ne nemaju.
Ljudi su se jako napili.
I onda neki ljudi postanu agresivni.
Svi su vrištali.
Mislili smo si: „Koji se vrag događa?”
Otvorio sam Twitter i vidio kako bacaju boce.
Odjednom čujem mnogo sirena.
O, ne. Sad će se dogoditi.
Ako pozoveš policiju na zabavu, postoji samo jedan ishod.
Doći će do izgreda.
Policija je ispalila hitac upozorenja.
Policija je napravila veliku pogrešku.
Htjeli su nas odbiti.
Sad zaista izmiče kontroli.
Jebote, sad postaje ludnica.
Započeli su rat koji nisu mogli dobiti.
Policija je izazvala ovo.
Ovdje se ništa ne događa i ne smijemo ludovati.
Osjetili su tu slobodu i kad ju je policija počela uzimati,
ljudi su poludjeli.
Ovo je jebeno bizarno.
Koliko će dugo policija ovo dopuštati?
Brinula sam se za tatu jer je odlučio ostati.
Htio je biti uz susjede.
Nadala sam se da se neće naći u toj gužvi.
Nismo išle na zabavu.
I nisam htjela podržati gomilu koja dovodi njezinu obitelj u opasnost.
Sjećam se snimke s vijesti.
Policija je tukla ljude.
Policija je postala agresivna.
Ako bi se netko približavao policiji,
policija bi...
Udarali bi.
Snimao sam to. Pitao sam se što se ovdje događa.
Nikad ovo nisam vidio u Nizozemskoj.
Tako snažno udaraš nekoga na tlu?
Ludo.
Pao sam.
Da, policija me počela udarati palicama i sličnim po nogama.
Ali uspio sam ustati i pobjeći.
Mislio sam si: „Želite me tretirati kao izgrednika?
Onda ću postati izgrednik.”
Vidio sam ljude kako savijaju stup.
Pa sam im odlučio pomoći.
Vidio sam ljude...
kako trče kroz naš vrt da izbjegnu policiju.
Obično to vidiš na televiziji i to je daleko od tebe,
ali sad smo imali to u dvorištu.
Ljudi su bacali Molotovljeve koktele u aute.
Pomislio sam si: „O, Bože, ovo je kao u igri Call of Duty.
Ovo je stvarno.
Ovo je jebeno stvarno.”
Vidio sam krupnog tipa kako uzima stup.
I onda je njime počeo razbijati prozore supermarketa.
Po glavi mi se motala misao: „Besplatne cigarete.”
Stavio sam kapuljaču
i zapravo sam bio prvi koji je ušao.
Napunio sam vreću do vrha.
Živio sam u trenutku. Osjećao sam se živo. Znate?
Snimali smo pljačku.
Pogrešna odluka.
Unutar sekunde situacija se pogoršala.
„Hej! Snimaju nas! Zgrabite ih!”
I nakon nekoliko sekundi ležao si na podu.
Ljudi su pokušavali uzeti kameru. „Daj mi kameru!”
Vidio sam ruke s velikim tetovažama.
I jedino što sam mogao jest skinuti ljude s njega
jer sam želio te snimke.
Snimili smo nešto novo.
Ako u Nizozemskoj imaš samo 500 pretplatnika,
ovo je bio trenutak za rast.
I želiš mi spasiti život jer inače...
To je drugi dio.
Ne.
Bez njega bih bio mrtav.
Pogurali smo ga preko krova.
- Zaista sam se bojao. - Snažno su udarili kameru.
Ali uspjeli smo spasiti vrpcu.
Dobro, to je to. Dosta!
Ovo što smo doživjeli bilo je ludo. Bio sam nasmrt preplašen.
Sjedimo u autu.
Kažemo: „Imamo zlato.”
„Idemo iz ove ratne zone.”
U jednom trenutku večeri
policija je rekla mojem tati
da su dvije djevojke umrle u gužvi.
Oprostite.
To je bilo teško.
Ljudi
umiru na tvojem rođendanu
i ti si imao nekakvu ulogu u tome
i to ostavlja osjećaj praznine.
Ne možeš...
Ne možeš to shvatiti.
Na Twitteru kruže glasine da je djevojka zgnječena do smrti,
ali neki govore da nije istina. Što vi znate?
I mi čitamo Twitter i imamo iste informacije,
ali ovo nismo čuli od policije.
Htio sam biciklirati kući,
no nisam mogao jer je bilo stakla posvuda.
Kao da je tornado pogodio grad.
Hodao sam i osjećao sam krivicu.
Tužan sam što me se povezuje s ovim.
Nasreću, poslije smo čuli da nitko nije umro.
Ali emocionalni udarac već je bio zadan.
Do ponoći policija je napokon preuzela kontrolu
i sve se smirilo.
I onda sam vidio taj auto.
Vjetrobran je bio razbijen, retrovizori su bili potrgani.
Na krovu auta bili su otisci cipela.
Velika cigla u obliku trokuta bila je na suvozačkom sjedalu.
Stajao sam ondje i gledao ga.
A iza sebe sam čuo glas kolege:
„Je li to tvoj auto?”
„Da, moj je.”
Zadržao sam ciglu kao suvenir.
Djevojka me pitala nekoliko puta:
„I dalje to čuvamo?”
A ja kažem: „Da, zadržat ćemo ciglu.”
Bili smo budni cijelu noć.
Montirali smo snimke
i stavljali na našu stranicu.
Nakon jednog sata postale su viralne.
MILIJUN PREGLEDA
Da, to je bio prvi veliki hit za StukTV.
Počelo je s Projektom X Haren.
Nakon 12 godina među najvećim smo YouTube kanalima u Nizozemskoj.
Prema prvoj analizi, mogu reći
da imamo posla s ološem
koji je nasilno, pripremljeno i svjesno tražio sukob.
Gradonačelnik i policija nisu preuzeli odgovornost.
Nazvao je djecu ološem. Ne bih se složio.
Djeca su došla u Haren da se zabave.
I učinili su sve da im se to ne pruži.
Izgrednici su otišli, a stanovnici Harena su u šoku.
Ukupna šteta nije poznata.
Svi su prozori razbijeni. Jako je loše.
Danas ćemo se morati potruditi da se Haren počisti.
I dalje smo najbolja zajednica u Nizozemskoj.
Oprostite.
Sljedeći dan išla sam u šetnju s mužem,
a sve je već bilo očišćeno.
Bila sam jako ponosna na ljude u svojem gradu.
Probudio sam se mamuran
i sve je bilo na Facebooku.
Ljudi su označavali moje ime ispod snimki.
Jebeni cinkaroši.
Znao sam da ću nastradati zbog toga.
Pa sam odlučio vratiti ono što sam ukrao.
Mislio sam si: „Kvragu, zajebao sam.”
NAKON POLICIJSKE ANALIZE SNIMAKA UHIĆENO JE VIŠE OD 100 LJUDI,
A 17 LJUDI OPTUŽENO JE ZBOG IZGREDA.
U večerašnjoj emisiji
govorimo o posljedicama Projekta X Haren za gradonačelnika i načelnika policije.
PROVEDENA JE ISTRAGA GRADONAČELNIKA I NAČELNIKA POLICIJE
O TOME KAKO SU ODRADILI PROJEKT X.
Trebao je biti ovdje,
ne riskirati i zaštititi ljude, no nije i nije dobro prošlo.
Stvari su trebale biti drukčije.
Ne želim da bude nesporazuma oko toga.
I zbog toga se danas ovdje ispričavam.
NAKON PRITISKA JAVNOSTI GRADONAČELNIK JE DAO OSTAVKU.
ODBIO JE SUDJELOVATI U OVOM DOKUMENTARNOM FILMU.
Nekoliko godina nakon Projekta X bio sam na zabavi i Merthe je ušla.
Odmah sam je prepoznao.
Ali zbog srama nisam ništa rekao.
Lice mi je bilo poznato, ali nisam znala odakle.
Pogledala je mene i ja nju.
„Ti si taj tip, zar ne?”
„Da, to sam ja.”
„U redu je, to je prošlost. Ne brini se.
Bili smo mladi i glupi.”
Mislim da većina ljudi sa zabave
nije namjeravala izazivati izgrede ili počiniti zločin.
Mislim da je mnogo ljudi došlo zbog zabave.
Mislim da je nekako normalno
kod tinejdžera te dobi
da se žele pobuniti, uzeti svoju slobodu
i izraziti svoju osobnost.
I ja bih otišla da nije bila moja zabava.
Prijevod titlova: Dejan Rakar